laion/Wikipedia-Exotic huggingface dataset:
מאתינה

מאתינה (באנגלית: Mathinna;‏ 1835–1852) הייתה נערה אבוריג'ינית אוסטרלית שאומצה, ולאחר מכן ננטשה, על ידי מושל ארץ ואן דימן (כיום טסמניה), סר ג'ון פרנקלין. היא מתה בגיל צעיר, שרידי גופתה כנראה הוצאו מהקבר, נבדקו על ידי חוקר בריטי ונלקחו לאוניברסיטת מלבורן, לכאורה לצורכי מחקר. לימים הפכה לסמל של ההתייחסות הרעה של הבריטים והלבנים האוסטרליים לאבוריג'ינים. מאתינה נולדה באי פלינדרס (Flinders), נקרא בשם "מרי" והייתה הבת של טואוגרר, צ'יף שבט לואורין ורעייתו וונגרניפ. בשנת 1833 נאסרו כל אנשי השבט על ידי ג'ורג' אוגוסטוס רובינסון (Robinson), ראש הרשות האחראית על האבוריג'ינים. לאחר שנתפסה, בהיותה בת שש, שונה שמה ל"מאתינה" והיא נשלחה על ידי רובינסון כמתנה למושל סר ג'ון פרנקלין ורעייתו ליידי ג'יין, ואומצה על ידם. מאתינה גדלה בבית המושל לצד בתו של המושל אלינור. מאתינה התקשתה להסתגל למעבר מהכפר הקטן באי פלינדרס לבית המושל. באחד המכתבים שכתבה היא תיארה איך כואבות לה הרגליים בשל הגרביים והנעליים שאמרו לה ללבוש, אך היא מודה לאביה המאמץ על שנתן לה אותם. כאשר סר ג'ון פרנקלין נקרא חזרה לאנגליה בשנת 1843, הוא ורעייתו השאירו את מתינה בבית יתומים בהובארט, בהיותה בת שמונה. מאתינה התקשתה להסתגל למעבר מבית המושל לבית היתומים. היא נשלחה חזרה לאי פלינדרס בשנת 1844, ושנה לאחר מכן, בגיל 9, נשלחה שוב לבית היתומים. בשנת 1851, כאשר הייתה בת שש עשרה נשלחה אל היישוב האבוריג'יני אויסטר קואוב (Oyster Cove) ממערב להובארט. ב-1 בספטמבר 1852, מאתינה מתה בטביעה בשלולית, ככל הנראה בהיותה שתויה, בגיל 17 או 18. מאתינה נקברה, ככל הנראה, בבית הקברות האבוריג'יני של הכפר. גופתה הוצאה מקברה, לצד כל שאר האבוריג'ינים הקבורים בבית הקברות, על ידי ויליאם קראות'ר בשנת 1907 ונלקחה לאוניברסיטת מלבורן, לכאורה לצורכי מחקר. מאבק ציבורי שנערך בשנת 1985, על ידי האבוריג'ינים הטסמנים הביא להשבת שרידי הגופות ושריפתן בטקס לוויה. העיירה מאתינה בטסמניה נקראת על שמה, כמו גם הפטרייה Entoloma mathinnae. מאתינה אוזכרה במספר יצירות ספרותיות ותיאטרליות ובהן: 1954: בלט שהופק על ידי לורל מרטין - והוא אחת היצירות האוסטרליות הראשונות, העוסקת בנושא אוסטרלי מקורי (ונועז מאוד בהתייחס לתקופה בה יוצר).  1967: סיפור ילדים היסטורי בשם "אנשיה של מאתינה" מאת נאן צ'ונסי. 2008: בלט בשם "מאתינה" בכוריאוגרפיה מאת סטיבן פייג', עבור להקת המחול באנגארה, בהשראת עבודתה של לורל מרטין. 2008: רומן בשם "Wanting" מאת ריצ'רד פלאניגן. שרה סארטי בארטמן גירוש האבוריג'ינים מטזמניה, וסיפורה של מאתינה קורות חייה של מאתינה והפיכתה לסמל
More Than a Lover

More Than a Lover (בעברית: יותר ממאהב) הוא סינגל שהוקלט על ידי הזמרת הוולשית בוני טיילר, מתוך אלבום הבכורה שלה, The World Starts Tonight. השיר יצא לאור בינואר 1977, כסינגל השני והאחרון מתוך האלבום. עם יציאתו נכנס השיר אל המקום השביעי במצעד שבדרום אפריקה, ה-27 במצעד הסינגלים הבריטי, וה-44 במצעד שבגרמניה. השיר נכתב על ידי רוני סקוט וסטיב וולף והופק על ידי המפיק המוזיקלי דוד מקיי, בדומה לסינגל הראשון מתוך האלבום, "Lost in France". השיר המכיל בתוכו את סגנון הקאנטרי ומשלב גם נגיעות של סגנון הרוק. בסיבוב ההופעות הראשון שלה "Hide Your Heart Tour", הוחלט כי את השיר לא תשיר במופעים אשר נכללו בתוכו. מידע על השיר "More Than a Lover" באתר AllMusic מידע על היצירה "More Than a Lover" באתר Discogs סרטון השיר "More Than a Lover" באתר יוטיוב Bonnie Tyler - The World Starts Tonight, Discogs (באנגלית) Brian Currin, South African Rock Lists Website - SA Charts 1965 - 1989 Acts (T), www.rock.co.za Official Singles Chart Top 50 | Official Charts Company, www.officialcharts.com (באנגלית) musicline.de / PhonoNet GmbH, Die ganze Musik im Internet: Charts, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche - musicline.de, musicline.de (בגרמנית) (ארכיון) More Than a Lover - Bonnie Tyler | Song Info | AllMusic, AllMusic Bonnie Tyler - Lost In France, Discogs (באנגלית) Bonnie Tyler - The World Starts Tonight, Discogs (באנגלית) Bonnie Tyler Average Setlists of tour: Hide Your Heart Tour | setlist.fm, www.setlist.fm
ברזילי גבעות פולינזי

ברזילי הגבעות הפולינזי (Metrosideros polymorpha) הידוע כ"אוהיא לאהוא" (ʻōhiʻa lehua) הוא מין של עץ ירוק-עד פורח ממשפחת ההדסיים שהוא אנדמי לששת האיים הגדולים של הוואי. זהו עץ מגוון מאוד אשר צומח לגובה 15–20 מטר בתנאים מעולים, כשיח נמוך הגדל בביצות כבול, או ישירות על בזלת. הוא מציג מגוון מרהיב של פרחים אשר מורכבים מאבקנים אשר צבעם יכול לנוע מאדום בוהק לצהוב. מסורות הוואיות עתיקות מתייחסות לעץ וליערות שהוא יוצר כמקודשות לאלה פלה (Pele), אלת ערי הגעש וולאקה (Laka) אלת ההולה (Hula) הריקוד הפולינזי המסורתי. עצי אוהיא גדלים בקלות על לבה, והם בדרך כלל העצים הראשונים שגדלים על זרימות לבה חדשות. ברזילי הגבעות הפולינזי הוא העץ המקומי הנפוץ ביותר באיי הוואי. הוא יכול לגדול במגוון רחב של תנאי קרקע, טמפרטורות וירידת גשמים. הוא גדל מגובה פני הים עד קו העצים בגובה 2500 מטר מעל פני הים והוא נמצא בדרך כלל ביערות לחים ויבשים ורמות שיחים גבוהות. זהו צמח מעזבות של זרימות לבה חדשות. הוא גדל לאט יחסית, דומיננטי ביערות גבוהים מעל 400 מטר מעל פני הים. העץ נפוץ גם ביערות רטובים עונתיים בו הוא יהיה דומיננטי או בתערובת יחד עם עצי שיטה מקומיים. ברזילי הגבעות הפולינזי יכול להופיע כעץ גבוה או כשיח שטוח ומגוון צורות ביניהם. אדמות מועדפות יהיו חומציות או נייטרליות (pH 3.6-7.4) ובמגוון רחב של סוגי קרקע. טווח גשמים רצוי בין 1000–3000 מ"מ לשנה מועדף אבל אואיה יכול לגדול גם ביערות יבשים המקבלים 400 מ"מ ליטר גשם בשנה ובביצות המקבלות יותר מ-10,000 מ"מ גשם בשנה. באדמות לחות ועמוקות אואיה צומח לגובה 20–25 מטר כאשר שיא הגובה המתועד הוא 30 מטר. לגזע מגוון צורות רחב. בעצים מסוימים הוא ישר וחלק ובאחרים מפותל ומחורץ. לעצים הגדלים ביערות יש לעיתים קרובות שורשי תמיכה בעקבות נביטה על בולי עץ או גדמים של עצים טרופים שנפלו ונרקבו כאשר עץ האואיה הגיע לבגרות. לעצים מסוימים יש שורשי אוויר לאיסוף לחות. בגבהים גבוהים או במקומות בהם הקרקע אינה איכותית או מעט גשמים צורת השיח היא דומיננטית. הפרחים יהיו בצבע אדום בהיר, אדום בוהק, אדום-כתום, ורוד, צהוב וכתום. הפרחים מופיעים כהתקבצויות בקצות הענפים. מסה של אבקנים מתארכת מהפרח ונותן לפרח צורת פון-פון אופיינית. במיתולוגיה ההוואית אואיה ולאואה (Lehua) היו זוג נאהבים צעירים. אלת הרי הגעש פלה התאהבה באואיה הנאה וניגשה אליו. אואיה דחה את החיזורים שלה. בהתקף קנאה פלה הפכה את אואיה לעץ. לאואה הייתה שבורה מהשינוי ומרחמים, האלים האחרים הפכו אותה לפרח והציבו אותה על עץ האואיה. בגרסאות אחרות פלה הייתה מלאת חרטה אך לא יכלה להשיב את השינוי אז היא הפכה את לאואה לפרח בעצמה. נאמר שכאשר פרח לאואה נקטף מעץ אואיה השמיים יורידו גשם המייצג את דמעות הנאהבים שהופרדו. מדיה וקבצים בנושא ברזילי גבעות פולינזי בוויקישיתוף   ברזילי גבעות פולינזי, באתר ITIS (באנגלית) ברזילי גבעות פולינזי, באתר NCBI (באנגלית) ברזילי גבעות פולינזי, באתר האנציקלופדיה של החיים (באנגלית) ברזילי גבעות פולינזי, באתר Tropicos (באנגלית) ברזילי גבעות פולינזי, באתר GBIF (באנגלית) ברזילי גבעות פולינזי, באתר The Plant List (באנגלית) ברזילי גבעות פולינזי, באתר IPNI (באנגלית) ברזילי גבעות פולינזי באתר הרשימה האדומה של IUCN
Lost in France

Lost in France (בעברית: אבודים בצרפת) הוא סינגל שהוקלט על ידי הזמרת הוולשית בוני טיילר, מתוך אלבום הבכורה שלה The World Starts Tonight. השיר יצא לאור בספטמבר 1976 כסינגל הראשון והפותח מתוך האלבום. בעיני רבים נחשב השיר כסינגל הבכורה שלה, בשל הצלחתו העולמית. השיר זכה לשבחים רבים ממבקרי המוזיקה, אך היו שאמרו כי הם מעדיפים על פניו את More Than a Lover. עם יציאתו נכנס השיר אל המקום השני במצעד שבדרום אפריקה, התשיעי במצעד הסינגלים הבריטי, והשלישי במצעד שבגרמניה. השיר נכתב על ידי רוני סקוט וסטיב וולף, והופק על ידי דוד מקיי, וולף וסקוט, בדומה לסינגל השני מתוך האלבום, More Than a Lover. השיר הוא בסגנון פופ רוק, בדומה לשאר שירי האלבום. מגזין The Sydney Morning Herald הגדיר את השיר כ"שיר המסחרי והטוב ביותר של האלבום". את השיר ביצעה טיילר לראשונה בביצוע חי בתוכנית הטלוויזיה הבריטית Top Of Pops ב-4 בנובמבר 1976. מאוחר יותר ביצעה את השיר בשנת 2005 בספרד, ולאחר מכן קיימה הופעה אשר עליה נתמך אלבום הופעה מיוחד שיצא בשנת 2007, בשם Bonnie Tyler Live. באותה שנה הוציאה טיילר אלבום וידאו שכלל בתוכו הופעה שלה עם השיר בשם Bonnie on Tour. מידע על היצירה "Lost in France" באתר מיוזיק בריינז גרסאות נוספות ל"Lost in France" באתר SecondHandSongs Bonnie Tyler - The World Starts Tonight, Discogs (באנגלית) Bonnie Tyler - Lost In France, ultratop.be Brian Currin, South African Rock Lists Website - SA Charts 1965 - 1989 Acts (T), www.rock.co.za Official Singles Chart Top 50 | Official Charts Company, www.officialcharts.com (באנגלית) musicline.de / PhonoNet GmbH, Die ganze Musik im Internet: Charts, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche - musicline.de, musicline.de (בגרמנית) (ארכיון) More Than a Lover - Bonnie Tyler | Song Info | AllMusic, AllMusic Bonnie Tyler - The World Starts Tonight, Discogs (באנגלית) The Sydney Morning Herald - Google News Archive Search, news.google.com Live - Bonnie Tyler | Songs, Reviews, Credits | AllMusic, AllMusic Live: Bonnie on Tour [Video - Bonnie Tyler | Songs, Reviews, Credits | AllMusic], AllMusic www.bpi.co.uk
Heaven (שיר של בוני טיילר)

Heaven (בעברית: גן עדן) הוא סינגל שהוקלט על ידי הזמרת-יוצרת הוולשית בוני טיילר, מתוך אלבומה השני, Natural Force. השיר יצא לאור ביולי 1977, כסינגל הראשון והפותח מתוך אלבום האולפן. עם יציאתו נכנס השיר אל המקום ה-96 במצעד המוזיקה האוסטרלי, וה-24 במצעד שבגרמניה. השיר נכתב על ידי רוני סקוט וסטיב וולף, והופק על ידי דוד מקיי, וולף, וסקוט. השיר הוא שיר בסגנון הפופ. למרות שיצא כסינגל ראשון ופותח מתוך אלבום, לא הצליח השיר לשחזר את הצלחת שני הסינגלים "Lost in France", ו-"More Than a Lover". השיר נכלל גם באלבומה All in One Voice, שיצא בשנת 1998. אתר המוזיקה "Record Mirror" כתב ביקורת שלילית על השיר: "טיילר לא הצליחה לשחזר את מנגינת שיריה הקודמים, אשר כבשו את האוזן בכמה שמיעות." מידע על השיר "Heaven" באתר AllMusic סרטון השיר "Heaven" באתר יוטיוב Bonnie Tyler - Natural Force, Discogs (באנגלית) Bonnie Tyler - Heaven, Discogs (באנגלית) ARIA Home - Offizielle Deutsche Charts, www.offiziellecharts.de (בגרמנית) More Than a Lover - Bonnie Tyler | Song Info | AllMusic, AllMusic Bonnie Tyler - All In One Voice, Discogs (באנגלית) Revolvy, LLC, "Natural Force" on Revolvy.com, www.revolvy.com (באנגלית)
Here Am I

"Here Am I" (בעברית: הנה אני) הוא סינגל שהוקלט על ידי הזמרת-יוצרת הוולשית בוני טיילר, מתוך אלבומה השני, Natural Force. השיר יצא לאור ב-7 באפריל 1978, על ידי חברת התקליטים תקליטי RCA, כסינגל השלישי מתוך האלבום. עם יציאתו נכנס השיר אל המקום ה-99 במצעד המוזיקה האוסטרלי, ה-18 במצעד שבגרמניה, וה-4 במצעד שבנורווגיה. השיר נכתב על ידי רוני סקוט וסטיב וולף, והופק על ידי דוד מקיי. השיר הוא שיר בסגנון הקאנטרי, המכיל בתוכו גם נגיעות של רוק. לאחר ההצלחה העולמית שלה זכה הסינגל השני "It's a Heartache", הצליח השיר הזה בעיקר בזכותו. הבי סייד של השיר היה, "Don't Stop the Music". השיר זכה לביקורת חיובית מאתר המוזיקה "Record Mirror", בדומה לשאר שירי האלבום. מידע על השיר "Here Am I" באתר AllMusic סרטון השיר "Here Am I" באתר יוטיוב Bonnie Tyler - Natural Force, Discogs (באנגלית) Bonnie Tyler - Here Am I, Discogs (באנגלית) ARIA Home - Offizielle Deutsche Charts, www.offiziellecharts.de (בגרמנית) Steffen Hung, norwegiancharts.com - Bonnie Tyler - Here Am I, www.norwegiancharts.com Here Am I - Bonnie Tyler | Song Info | AllMusic, AllMusic "Bonnie Tyler - Natural Force". Album of The Year (באנגלית אמריקאית). נבדק ב-2018-03-08. Bonnie Tyler - Natural Force, Discogs (באנגלית) It's a Heartache - Bonnie Tyler | Songs, Reviews, Credits | AllMusic, AllMusic Steffen Hung, Bonnie Tyler - It's A Heartache - hitparade.ch, hitparade.ch Bonnie Tyler Videos (2010-10-23), BONNIE TYLER --- DON'T STOP THE MUSIC, נבדק ב-2018-03-08 "Fake lawyer is jailed for 14 years". BBC News (באנגלית בריטית). 2013-03-28. נבדק ב-2018-03-08.
קינא (מחוז)

מחוז קינא הוא מחוז בדרום-מזרח מצרים הממוקם על הנילוס. בירת המחוז היא העיר קינא. בתחום החקלאות: הגידול העיקרי הוא קנה סוכר כאשר מקור המים העיקרי הוא הנילוס. בתחום התעשייה: הכבדה קיימים במחוז מפעלי מלט, מפעלים ליצור כימיקלים, מפעלים להפקת מחצבים מגרניט. בתחום הטכנולוגיה: במחוז קיימים מספר מפעלים ליצור תרופות בקיץ הטמפרטורות עומדות בשיא החום על 40 מעלות צלזיוס ובחורף הטמפרטורה יורדת עד ל-6 מעלות צלזיוס, מזג האוויר הוא יבש ברוב השנה, כאשר הרוח היא לרוב צפון מזרחית (מכיוון הים האדום). עבד אל-באסט עבד א-סמד - שייח' מצרי מפורסם, מדקלם קוראן בשידורי רדיו. עבד אל רחמן אל-אבנודי - משורר וסופר מנסור אל עיסואי - פוליטיקאי לשעבר שר הפנים המצרי והצנזור המשטרתי ד"ר מוסטפא חמיד - לשעבר שר הבריאות מכרם עוביד - היה מזכיר מפלגת אל-ופד ושר האוצר המצרי עומר סולימאן - היה סגן נשיא מצרים וראש המודיעין הכללי של מצרים מדיה וקבצים בנושא קינא בוויקישיתוף אתר האינטרנט הרשמי של קינא קינא, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
שלוחת הנסן

שלוחת הנסן או שלוחת האנסן (באנגלית: Hansen Spur) היא שלוחה הררית (רכס הרים) שאורכה 15 קילומטרים, היורדת מהצלע הצפון מערבית של מישור נילסן, בהרי המלכה מוד שבאנטארקטיקה. השלוחה מסתיימת בקצה של קרחון אמונדסן, ממזרח לצוקי אולסן. קרחון בלקוול זורם צפונית מזרחית לשלוחה אל תוך קרחון אמונדסן. השלוחה מופתה לראשונה על ידי הסקר הגאולוגי של ארצות הברית, באמצעות תצלומי אוויר שערך צי ארצות הברית בין השנים 1960–1964. שמה של השלוחה ניתן לה על ידי הוועדה המייעצת לשמות אנטארקטיים, והיא נקראת על שם לודוויג הנסן שהיה אחד מחברי הצוות של האונייה Fram שהביאה את משלחת הקוטב הדרומי בראשות רואלד אמונדסן בין השנים של 1910 - 1912, וזאת לאחר שאמונדסן קרא לאחד ההרים באזור "הר ל. הנסן" אולם לא ברור כיום לאיזה הר. שלוחת הנסן באתר הסקר הגאולוגי של ארצות הברית שלוחת הנסן באתר הגאזט האנטארקטי של ממשלת ניו זילנד שלות הנסן באתר גאזט SCAR של ממשלת אוסטרליה קרוי גם הר הנסן מידע גאוגרפי והיסטורי
צוקי אולסן

צוקי אולסן או הר אולסן או גבעת אולסן (באנגלית: Olsen Crags) הם מספר מצוקים תלולים המקיפים רכס הרים קטן ממזרח לקרחון אמונדסן, צפונית לקרחון אפלר, בהרי המלכה מוד שבאנטארקטיקה. גובהו של הרכס 2,100 מטרים מעל פני הים. המצוק מופה לראשונה על ידי הסקר הגאולוגי של ארצות הברית באמצעות תצלומי אוויר של צי ארצות הברית שצולמו בין השנים 1960–1964. שמם של הצוקים ניתן להם על ידי הוועדה המייעצת לשמות אנטארקטיים, והם נקראים על שם קאריניוס אולסן, שהיה הטבח על האונייה פראם, אשר הובילה את משלחת הקוטב הדרומי שבראשה עמד רואלד אמונדסן בין השנים 1910–1912, וזאת לאור העובדה שאמונדסן קרא לאחד ההרים באזור "הר ק. אולסן" (אך לא ידוע באיזה הר מדובר). אולסן היה בן 20 בעת ששירת על הפראם, ואמונדסן אמר ”כל הכבוד לבחור בן עשרים, הלוואי והיו לי עוד כמה כמוהו.”. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 178 צוקי אולסן באתר הסקר הגאולוגי של ארצות הברית צוקי אולסן באתר מגזין SCAR של ממשלת אוסטרליה מידע גאוגרפי והיסטורי מידע גאוגרפי מידע ביוגרפי על אולסן
ניסים הכהן (שרשרת)

הרב נסים הכהן (1912–1974) היה דיין, מורה הצדק ורבה הראשי של העיר בן גרדאן שבדרום תוניסיה, ורב מושב שרשרת בישראל. נולד בג'רבה שבתוניסיה בשנת 1912 (ה'תרע"ב) למיחה ולרב כמוס מאסו הכהן, שהיה נשיא הקהילה, נצר למשפחת הכהנים אבריש, ודור שישי לרב שאול הכהן. לאחר פטירת אביו בז' בסיון של אותה השנה, גדל והתחנך כבן בית אצל הרב דוד (דידו) הכהן. בהמשך למד אצל הרב רחמים חי חויתה הכהן, שתמך בו כלכלית, גם בהוצאות חתונתו, וכשרצה לצאת לעבוד לפרנסתו, דאג לו הרב רחמים למשרת מלמד תינוקות בתמורה למשכורת חודשית. בשנת 1931 (ה'תרצ"א) נישא לרחל, ונשלח לשמש כמורה וכמחנך לילדים בעיר בן גרדאן שבדרום תוניסיה, לצד הרב מכלוף יאנה. בשנת 1938 (ה'תרצ"ח) מונה לשמש כדיין, כמורה הצדק וכרב העיר בן גרדאן, לאחר שהוסמך לכך על ידי הרב דוד כטורזה, ראש הרבנים ואב בית הדין בתוניס. הרב הכהן והרב מכלוף יאנה ישבו בבית הדין בימי רביעי לסירוגין בכל שבוע. במשך שנות כהונתו כרב העיר, מסר שיעורים במשך ימי השבוע ובשבת למבוגרים, והקים את קרן הצדקה "דגל התורה" שמטרתה לדאוג לצורכי תלמידיו, ולרכישת ספרים, וכן הפנה את תלמידיו ללימודים בישיבות ידועות. מפסקיו הבולטים הוא החיוב לברך ברכת המוציא על מצה, אף בשאר ימות השנה, כנגד מנהג הספרדים, והיתר אכילת צבי ואייל על פי מסורת שהייתה בידיו. ב-7 בנובמבר 1949 (ט"ו בחשוון ה'תש"י) עלה לישראל, והשתכן במעברת בית ליד. בשנה זו הוסמך לרבנות על ידי הרב בן-ציון מאיר חי עוזיאל והרב יצחק אייזיק הלוי הרצוג, והחל לשמש כרבו של מושב שרשרת, שם הקים את קרן הצדקה "קופת צנועים", וקידם את תחום החינוך והטהרה כשלימד את צעירי המושב בכל ערב, והקים בו מקווה מקומי. בחודש אייר ה'תשי"ז, היו הרב הכהן וידידו הרב שלמה מאזוז, מהראשונים שהשתתפו ביום עיון שבועי לרבני האזור, שיזם ידידם הרב רפאל כדיר צבאן, רב העיר נתיבות. מדי חודש אלול נהגו השלושה לנסוע פעמיים להתפלל ולומר סליחות בכותל המערבי, עם תושבים ורבנים נוספים מהאזור. הלך לעולמו ב-5 ביולי 1974 (ט"ו בתמוז ה'תשל"ד) לאחר מחלה, ונקבר בבית העלמין שבנתיבות. אחימלך הכהן - דרושים, חידושי גפ"ת והלכות. הודפס לאחר פטירתו (בשני מהדורות), על ידי נכדו הרב ניסים מזגני, בהגהת הרב מאיר מאזוז ירושלים ה'תשל"ה. מעלות התורה - מאמר מוסרי לבני התורה - קול סיני, שנה א' תשכ"ה (תמונתו בשער הקובץ); קובץ אור ישראל תשל"ו, סימן י"ב. הערות בעניין ספק קם ליה בדרבה מיניה - תגובה למאמר הרב צבי פסח פרנק, קול תורה, שנה י"א חוברת ו' עמוד י"ח. גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב (חלק א', עמ' 415 - 430) נסים מזגני, הקדמת הספר אחימלך הכהן, מהדורה מחודשת, ה'תשס"ח (עמ' 12 - 42) תולדות רבי נסים הכהן חלק א, ו-חלק ב, באתר ישיבת כסא רחמים הרב מאיר מאזוז, זיכרון להולכים: הרב נסים הכהן, באתר ישיבת כסא רחמים אחימלך הכהן, באתר HebrewBooks השלישי. ראה אנציקלופדיה ארזי הלבנון עמוד 1732 נסים מזגני, תולדות הרב נסים הכהן, בספרו אחימלך הכהן. הרב יאנה שימש אחר עלותו ארצה כרב מושב פורת, ונפטר כבן 96 בשנת ה'תשנ"ח. בדומה להנהגת רבו, הרב דידו הכהן, עסק בהרבצת תורה ובתלמידים, ולא בכתיבת ספרים
מריה אוקטיאברסקאיה

מריה וסילייבנה אוקטיאברסקאיה (באוקראינית: Марія Василівна Октябрська; ‏16 באוגוסט 1905 - 15 במרץ 1944) הייתה נהגת טנק סובייטית במלחמת העולם השנייה. היא עוטרה בעיטור גיבור ברית המועצות, העיטור הצבאי הסובייטי הגבוה ביותר. אוקטיאברסקאיה נולדה כאחת מעשרה ילדי משפחה אוקראינית ענייה בחצי האי קרים. לפני המלחמה עבדה במפעל שימורים אוחר כך כמפעילת טלפון. ב-1925 נישאה לקצין סובייטי. אז החלה לגלות עניין בנושאים צבאיים. השתתפה בפעילות "מועצת נשות הצבא", הוכשרה כאחות צבאית ולמדה לנהוג ולהשתמש בכלי נשק. לדבריה, "להינשא לחייל פירושו לשרת בצבא: אשת קצין אינה רק אשה גאה אלא בעלת אחריות". לאחר פרוץ המלחמה בחזית המזרח פונתה אוקטיאברסקאיה לטומסק שבסיביר. בעלה נהרג בקרב באוגוסט 1941 ליד קייב. הידיעה על מותו הגיעה אליה רק אחרי כשנתיים. היא עוררה בה כעס ורצון ללחום בגרמנים כדי לנקום את מות בעלה. היא מכרה את כל רכושה כדי לתרום טנק לצבא האדום. בקשתה הייתה שהוא ייקרא "החברה הלוחמת" (Боевая подруга) ושהיא תנהג בו. המועצה לביטחון המדינה אישרה את בקשתה. הטנק שנרכש בכספה היה טנק מדגם T-34. באותה עת הייתה אוקטיאברסקאיה בת 38. היא עברה הכשרה בת חמישה חודשים בהפעלת הטנק - ארוכה בהרבה מהרגיל לאותו זמן. בספטמבר 1943 הוצבה לחטיבת המשמר ה-26 כנהגת ומכונאית. היא כתבה על צריח הטנק שלה את השם שבחרה לו. רבים מחבריה ליחידה ראו בכך בדיחה, אך שינו את דעתם בהמשך. ב-21 באוקטובר 1943 השתתפה בקרב הטנקים הראשון שלה בסמולנסק. היא תמרנה את הטנק בשדה הקרב כשחבריה לצוות משמידים מקלעים וקני ארטילריה של הגרמנים. לאחר שהטנק נפגע באש תותח היא יצאה ממנו והחלה לתקן אותו תחת אש אויב, בניגוד לפקודות שקיבלה. היא קודמה לדרגת סמלת. חודש אחר כך הגדילה אוקטיאברסקאיה את המוניטין שלה כנהגת טנק מיומנת במהלך קרב לילה שבו כבשו הסובייטים את העיר נובויה סלו שליד ויטבסק. במהלך יום ה-17 בנובמבר פגע פגז ארטילריה גרמני בזחל הטנק שלו והשבית אותו. היא ואיש צוות נוסף קפצו אל מחוץ לטנק כדי לתקן אותו, בעוד יתר אנשי הצוות יורים אש חיפוי מן הצריח, עד שהשלימו את תיקון הזחל. ב-17 בינואר 1944 השתתפה אוקטיאברסקאיה בקרב נוסף בקרבת ויטבסק. היא נהגה את הטנק שלה כנגד קווי הגנה גרמניים ופגעה בגרמנים בחפירות ובקיני מקלעים. אנשי צוותה גם השמידו תותח מתנייע. בהמשך פגע פגז מתותח נ"ט בזחל הטנק שלה והוא נעצר. היא יצאה מהטנק והחלה לתקן את הזחל בעיצומה של אש כבדה מארטילריה ומנשק קל. כאשר סיימה את התיקון נפגעה בראשה מרסיסי פגז שהתפוצץ בקרבתה ואיבדה את הכרתה. לאחר הקרב היא הועברה לבית חולים צבאי בעיר סמולנסק. היא לא שבה להכרתה ומתה מפצעיה ב-15 במרץ 1944. באוגוסט 1944 הוענק למריה אוקטיאברסקאיה תואר גיבור ברית המועצות כהכרה בגבורתה בקרבות באזור ויטבסק. מדיה וקבצים בנושא מריה אוקטיאברסקאיה בוויקישיתוף מריה אוקטיאברסקאיה, באתר "Find a Grave" (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה אוקטיאברסקאיה".
ליל פאמפ

גאזי גרסיה (באנגלית: Gazzy Garcia; נולד ב-17 באוגוסט 2000), הידוע בשם הבמה ליל פאמפ (Lil Pump), הוא ראפר ומפיק מוזיקלי אמריקאי. גרסיה התפרסם בעיקר בזכות השיר שלו "Gucci Gang"(אנ'), אשר הגיע למקום השלישי במצעד הבילבורד "הוט 100". אלבום הבכורה שלו, "ליל פאמפ", יצא לאור ב-6 באוקטובר 2017. ב-12 באפריל 2018 הוציא שיר נוסף בשם "ESSKEETIT" (המילה "אסקיטיט" פירושה "בואו נשיג את זה", זהו סלנג לביטוי "Let's get it") אשר הגיע למעל 350 מיליון צפיות ביוטיוב. ב-5 ביולי אותה שנה הוציא שיר הנקרא "Drug Addicts", אשר הגיע למעל 150 מיליון צפיות ביוטיוב. ב-7 בספטמבר אותה שנה הוציא שיר בשם "I Love It" יחד עם קניה וסט ואדל זיוונס. השיר הגיע ל-62 מיליון צפיות בשלושת הימים הראשונים שלו. ב-27 במרץ 2020 יצא שיר של KSI בהשתתפותו שלו ושל סמוקפורפ, Poppin', השיר הזה הוא חלק מהאלבום החדש של KSI. מדיה וקבצים בנושא ליל פאמפ בוויקישיתוף ליל פאמפ, ברשת החברתית פייסבוק ליל פאמפ, ברשת החברתית אקס (טוויטר) ליל פאמפ, ברשת החברתית אינסטגרם ליל פאמפ, ברשת החברתית טיקטוק ליל פאמפ, סרטונים בערוץ היוטיוב ליל פאמפ, במסד הנתונים הקולנועיים IMDb (באנגלית) ליל פאמפ, באתר Rotten Tomatoes (באנגלית) ליל פאמפ, באתר Metacritic (באנגלית) ליל פאמפ, באתר אפל מיוזיק (באנגלית) ליל פאמפ, באתר ספוטיפיי ליל פאמפ, באתר סאונדקלאוד (באנגלית) ליל פאמפ, באתר Last.fm (באנגלית) ליל פאמפ, באתר AllMusic (באנגלית) ליל פאמפ, באתר MusicBrainz (באנגלית) ליל פאמפ, באתר דיזר ליל פאמפ, באתר Discogs (באנגלית) ליל פאמפ, באתר Songkick (באנגלית) ליל פאמפ, באתר Genius ליל פאמפ, באתר SecondHandSongs ליל פאמפ, באתר בנדקמפ ליל פאמפ, באתר בילבורד (באנגלית) ליל פאמפ, באתר טיידל (באנגלית) "Lil Pump Is Making Beats Now". PigeonsandPlanes (באנגלית). נבדק ב-2018-02-15. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
זניט (אגודת ספורט)

"זניט" (ברוסית: Всесоюзное добровольное спортивное общество Зенит, מילולית: התאחדות הספורט המתנדבת הסובייטית "זניט") הייתה התאחדות הספורט של עובדי התעשייה האווירית הצבאית והתעשיות הביטחוניות בברית המועצות שהוקמה ב־5 ביולי 1936. ב-1957 הפכה לאגודת "עמל" (Труд). ב-1966 הועברו לאחריותה גם מועדוני הספורט של אגודת "קריליה סובייטוב". האגודה שמה לה למטרה לקדם את הספורט לסוגיו ואיגדה את כל מועדוני הספורט של זניט בברית המועצות. האגודה הייתה פעילה עד פירוקה ב-1987. בשנת 2014 היו דיונים להקים את האגודה מחדש, אך היוזמה לא יצאה לפועל. זניט סנקט פטרבורג זניט צ'ליאבינסק זניט איז'בסק זניט פנזה קריליה סובייטוב סמרה זניט-2 זניט סנקט פטרבורג (כדורסל) זניט סנקט פטרבורג (כדורעף) זניט סנקט פטרבורג (קטרגל) זניט קאזאן זניט אירקוטסק «Зенит» // Евклид — Ибсен. — М. : Советская энциклопедия, 1972. — С. 510. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 9). Спортивное общество "Зенит" может возродиться в феврале Общество «Зенит» будет возрождено
המלט (סרט, 1900)

המלט (באנגלית: Hamlet, ידוע גם בשם Le Duel d'Hamlet) הוא סרט צרפתי משנת 1900, עיבוד לחלק מהמחזה "המלט" מאת ויליאם שייקספיר. זהו העיבוד הקולנועי הראשון שנעשה למחזה. השחקנית שרה ברנאר מככבת בתפקיד הראשי. במאי הסרט הוא קלמנט מוריס. אורכו של הסרט הוא שתי דקות. זהו גם אחד הסרטים הראשונים שמשתמש בטכניקה חדשה שהתגלתה והיא הקלטה של קולות השחקנים. בעת הקרנת הסרט השמיעו גם את ההקלטה. כך שאף על פי שהסרט הופק בתקופת הראינוע, הוא לא היה סרט אילם. הקרנת הבכורה של "המלט" הייתה ב-1 באוקטובר 1900 בתערוכה העולמית בפריז. שרה ברנאר – המלט פייר מנייה (Pierre Magnier) – לארטס סוזן סיילור – A page "המלט", במסד הנתונים הקולנועיים IMDb (באנגלית) "המלט", במסד הנתונים הקולנועיים KinoPoisk (ברוסית) Le duel d'Hamlet, סרטון באתר יוטיוב
אליסה (בינה מלאכותית)

אליסה (ברוסית: Алиса) היא מערכת בינה מלאכותית אוניברסלית מסוג עוזרת אישית וירטואלית עבור יישומי יאנדקס. המערכת מעבדת שפה טבעית מדוברת, כדי לענות על שאלות, לתת המלצות, לבצע פעולות בהתאם לבקשות המשתמש ולענות על שאלות. מאפייני המערכת כוללים הסתגלות להעדפותיו של המשתמש לאורך זמן והצגת תוצאות אישיות. הדיווח הראשון אודות אליסה עלה במאי 2017 כשהופיעה גרסת בטא שלה ביישומון של יאנדקס לטלפונים הניידים. השם אליסה נבחר לאחר הצבעה באינטרנט בקרב המשתמשים. אליסה הושקה רשמית ב-10 באוקטובר 2017 ובספטמבר אותה שנה נבחנה על ידי נשיא רוסיה ולדימיר פוטין בעת ביקורו במשרדי יאנדקס. לשאלתו "האם לא מעליבים אותך כאן?", היא ענתה "היום הסתכלתי ביאנדקס בתמונות חתולים ויותר טוב מזה לא ראיתי. אני מקווה שגם אצלך הכל טוב!". מדיה וקבצים בנושא אליסה בוויקישיתוף אתר האינטרנט הרשמי של אליסה אליסה, ברשת החברתית אקס (טוויטר) "«Яндекс» запустил тестирование голосового помощника «Алиса»". VC.ru. «Я не милая»: «Алиса» — о Siri, насилии и конце света "Кремлиевая долина". Газета Коммерсант. "Путин в "Яндексе" пообщался с голосовым помощником "Алиса"". ТАСС. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.